open-index/open-wikipedia-markdown huggingface dataset:
காளிம்பொங் மாவட்டம்

**காளிம்பொங் மாவட்டம்** (**Kalimpong district**) இந்தியாவின் மேற்கு வங்காள மாநிலத்தின் வடக்கில், ஜல்பைகுரி கோட்டத்தில் உள்ளது. இம்மாவட்டம் 14 பிப்ரவரி 2017ல், டார்ஜிலிங் மாவட்டத்தின் வடகிழக்குப் பகுதிகளைப் பிரித்து மேற்கு வங்காளத்தின் 20வது மாவட்டமாக நிறுவப்பட்டது. . இதன் நிர்வாகத் தலைமயிட நகரம் காளிம்பொங் ஆகும். இம்மாவட்டம் வடக்கில் சிக்கிம் மற்றும் வடகிழக்கில் பூட்டான் எல்லையை ஒட்டியுள்ளது.

1053.60 சதுர கிலோ மீட்டர் பரப்பளவு கொண்ட இம்மாவட்டம், 23 வார்டுகள் கொண்ட *[[காளிம்பொங்]]* நகராட்சி,  மூன்று ஊராட்சி ஒன்றியங்கள் மற்றும் 42 கிராமப் பஞ்சாயத்துகள் கொண்டது.

## மக்கள் தொகையியல்
2011ம் ஆண்டின் இந்திய மக்கள் தொகை கணக்கெடுப்பின் படி, காளிம்பொங் மாவட்ட மக்கள் தொகை 2,51,642 ஆகும். இம்மாவட்டத்தில் இந்திய கூர்க்கா மக்கள் அதிகம் வாழ்கின்றனர். மேலும் லெப்ச்சா மக்கள் மற்றும் பூட்டியா மக்கள் பிற இரு முக்கிய சமூகத்தினர் ஆவார்.  

காளிம்பொங் மாவட்டத்தில் *நியோரா சமவெளி தேசியப் பூங்கா*  பரப்பளவு கொண்டது. 

## மேற்கோள்கள்

 பகுப்பு:மேற்கு வங்காள மாவட்டங்கள்
பகுப்பு:இந்தியாவின் தன்னாட்சிப் பகுதிகள்
திபெத்திய நீலக் கரடி

**திபெத்தியக் கரடி** (*Tibetan bear*) அல்லது **திபெத்திய நீலக் கரடி** (*Tibetan blue bear*, *Ursus arctos pruinosus*) என்பது கிழக்கு திபெத்திய பீடபூமியில் காணப்படும் பழுப்பு கரடியின்  (உர்சுஸ் ஆர்க்டோஸ்) ஒரு கிளையினமாகும். இது **இமாலயன் நீலக் கரடி**, **இமாலயன் பனிக் கரடி**, **திபெத்திய பழுப்புக் கரடி** அல்லது **குதிரைக் கரடி** என்றும் அழைக்கப்படுகிறது.  திபெத்திய மொழியில் இது "டோம் கியாமுக்" (*Dom gyamuk*) என்று அழைக்கப்படுகிறது.

உலகில் ஏராளமான கரடி வகைகள் உள்ளன. அவற்றில், நீல கரடி அரிதாகவே காணப்படுகிறது. நீல கரடி ஒரு சிறிய எண்ணிக்கையிலான ஃபர் மற்றும் எலும்பு மாதிரிகள் மூலம் மட்டுமே மற்ற கரடி இனங்களிலிருந்து வேறுபடுத்தி  அறியப்படுகிறது. இது 1854 இல் முதலில் வகைப்படுத்தப்பட்டது.

இடது|thumb|383x383px|1917ஆம் ஆண்டு எடுக்கப்பட்ட புகைப்படம்  "இரண்டு திபெத்திய பியர் குட்டிகள்"
## வசிப்பிடமும் வீச்சும்
குறைவான உணவு கிடைக்கும் நேரங்களில் அல்லது ஒரு துணையைத் தேடும்போது உயர் மலைப்பகுதிகளில் அதிகமாக  காணலாம். இருப்பினும், நீல கரடி பழக்கவழக்கங்கள் மற்றும் வரம்புகள் பற்றிய வரம்புக்குட்பட்ட தகவல்கள் உறுதிப்படுத்துவதற்கு இத்தகைய ஊகம் கடினமானது.

## பாதுகாப்பு நிலை
thumb|265x265px|1917 இல் திபெத்திய கரடி குட்டியுடன்  திருமதி யுவெட்டி போப் ஆண்ட்ரூஸ் (ராய் சேப்மன் ஆண்ட்ரூஸ் மனைவி).
வரம்புக்குட்பட்ட தகவல்களால், நீல நிற கரத்தின் சரியான பாதுகாப்பு நிலை தெரியவில்லை. எனினும், அமெரிக்க வணிக நீல கரடி மாதிரிகளில் அல்லது பொருட்கள் அழிவுள்ள இனங்கள் சட்டம் இக்கரடியை வேட்டையாடுவதை  தடை செய்துள்ளது. இக்கரடியினம்  பாதுகாக்கப்பட்ட இனங்கள் என அழிந்து வரும் உயிரினங்களின் சர்வதேச வர்த்தக உடன்படிக்கை (CITES) பற்றிய இணைப்பு I இல் பட்டியலிடப்பட்டுள்ளது. பாரம்பரிய சீன மருத்துவம் மற்றும் வசிப்பிட ஆக்கிரமிப்பு ஆகியவற்றில் கரடி பித்தப்பை படன்பாடிற்காக வேடியட்டபடுவதால் எண்ணிகையில் குறைந்து காணபடுகின்றது..

## கலாச்சார குறிப்புகள்
நீல கரடி என்பது ஏதாயின் புராணங்களில் தொடர்புடைய பார்வைக்கு சாத்தியமான உத்வேகம் எனக் கூறப்படுவது குறிப்பிடத்தக்கது. 1960 ஆம் ஆண்டு  உள்ளூர் மக்களால் 'அமி ஃபர்' என்று அடையாளம் காணப்பட்ட இரண்டு உமி நீரோடைகள் நீல நிற கரடிகளின் பகுதிகள் என அறிவியல் ரீதியாக அடையாளம் காணப்பட்டன.

## குறிப்புகள்

பகுப்பு:கரடிகள்
பகுப்பு:திபெத்திய விலங்குகள்
சிரியா மனித உரிமைக் கண்காணிப்பு

**சிரியா மனித உரிமைக் கண்காணிப்பு** (Syrian Observatory for Human Rights) என்பது ஐக்கிய இராச்சியத்தைத் தலைமையகமாகக் கொண்டு இயங்கி வருகின்ற ஒரு செய்தி நிறுவனம் ஆகும்.. 
சிரியாவில் மனித உரிமைகள் மீறப்படுவதைக் கண்காணித்து வெளி உலகுக்கு அவ்வப்போது தெரிவிக்க,  ரமி அப்துல் ரகுமான் என்பவரால்  இந்தச் செய்தி நிறுவனம் தோற்றுவிக்கப்பட்டது.

2011 இல் சிரியாவில் நிகழ்ந்த உள்நாட்டுப் போரின் போது இந்த அமைப்பு உருவானது. மேற்கத்திய ஊடகங்களான வாய்ஸ் ஆப் அமெரிக்கா,  ராய்ட்டர்ஸ்,  பிபிசி, சிஎன்என் போன்ற நிறுவனங்கள் சிரியா மனித உரிமைக் கண்காணிப்பின் செய்திகளை  அடிக்கடி மேற்கோள் காட்டுகிற வழக்கம் உண்டு.

## மேற்கோள்

பகுப்பு:மனித உரிமைகள்
சேனேப்பி

**சேனேப்பி**(Snappy) என்பது பொதிய மேலக வகைகளில் ஒன்றாகும். கனோனிக்கல் நிறுவனத்தின்,  உபுண்டு அலைபேசி இயக்குதளத்திற்காக இது வடிவமைக்கப்பட்டது. இதன் வழியே மென்பொருட்களை ஈடுபடுத்துதலுக்கும், பொதிய மேலக மென்பொருட்களை மேலாண்மை செய்யவும் இது உருவாக்கப்பட்டது. இதன் பொதியங்களே, 'சேனேப்பிசு'(snaps) என்றும், இதற்குரிய கருவிக்கு 'சேனேப்டு'(snapd) என்றும் அழைக்கப்படுகின்றன. இவைகளின் துணைக் கொண்டு எண்ணற்ற லினக்சு வழங்கல்களில் நிறுவி பயன்படுத்தலாம். பலவகையான லினக்சு, உபுண்டு வழங்களின் மிசைப்பதிப்பு, வழங்கிப்பதிப்பு, மேகமைப்பதிப்பு பயன்படுத்தினாலும், ஒவ்வொன்றிலும் நிறுவும் முறை வேறுபாடுகள் உடையதாகத் திகழ்கின்றன.

## மேற்கோள்கள்

பகுப்பு:லினக்சு மென்பொருட்கள்
காக்சின் மாடக்கடிகாரம்

**காக்சின் மாடக்கடிகாரம்** (*Cox's timepiece*) என்பது 17660 ல் சேம்சு காக்சு (James Cox) உருவாக்கிய கடிகாரமாகும். சான் சோசப் மெர்லின் (John Joseph Merlin) உடன் இணைந்து இதனை உருவாக்கினார். இவர்கள் இருவரும் இணைந்து இயந்திர மனிதனை உருவாக்கும் முயற்சியிலும் ஈடுபட்டனர். காக்சு இடைவிடாது ஓடக் கூடியக் கருவியை வடிவமைத்தார். பாதரச காற்றழுத்தமானியைக் கொண்டு வளிமண்டல அழுத்த மாறுபாட்டைப் பயன்படுத்தி இக்கருவியை இயக்கினார்.  லண்டன் நகரிலுள்ள விக்டோரியா மற்றும் ஆல்பர்ட் அருங்காட்சியகத்தில் இன்றளவும் இயங்காத நிலையில் இக் கடிகாரம் பாதுகாக்கப்பட்டு வருகிறது.

## வடிவமைப்பு மற்றும் வரலாறு

இக்கடிகாரம்,மற்ற இயக்கமுறை கடிகாரங்களைப் போலவே வடிவமைக்கப்பட்டுள்ளது. புவி வளிமண்டல அழுத்தத்தில் ஏற்படும் மாற்றத்தைக் கொண்டு ஆற்றலை உருவாக்கி அதன் மூலம் இயங்கும் வகையில் வடிவமைக்கப்பட்டுள்ளது. உருளை வடிவ கொள்கலனுன் முதன்மைக்கம்பிச் சுருள் இருக்குமாறு அமைக்கப்பட்டுள்ளது. இக்கடிகாரம் இடைவிடாது இயங்கும் வகையில் வடிவமைக்கப்பட்டாலும், இதன் இயங்கு சுருள் தேவைக்கு மேல் சுற்றப்படாமலிருக்க தேவையான பாதுகாப்பு அமைப்புகளையும் கொண்டுள்ளது. ஃபோர்டின் பாதரச காற்றழுத்தமானியே இக் ககாரத்தின் முதன்மை இயக்கியாகும். இந்தக் காற்றழுத்தமானி 68 கிலோகிராம் எடையும் 5 லிட்டர் பாதரசத்தையும் கொண்டுள்ளது.

## மேலும் பார்க்க
*பெவர்லி கடிகாரம் 
*அட்டமாசு கடிகாரம்

## மேற்கோள்கள்

## வெளியிணைப்புகள்
### இதழ்கள்
* William Nicholson, "*Concerning those perpetual motions which are produced in machines by the rise and fall of the barometer or thermometrical variations in the dimensions of bodies*". Philosophical Journal.
* William Nicholson, Philosophical Journal, vol I, 1799, p375

### புத்தகங்கள்
*Arthur W. J. G. Ord-Hume: *Perpetual Motion: The History of an Obsession*. Adventures Unlimited Press 2006, , pp.&nbsp;110–124  ()
* Arthur W. J. G. Ord-hume, "*Clockwork Music*", Allen & Unwin, London 1973.
* John Joseph Merlin, "*The Ingenious Mechanick*". The Greater London Council, The Iveagh Bequest, Kenwood, Hampstead Lane, London, © 1985.
* Christoph Ransmayr, "Cox oder der Lauf der Zeit". Fischer, Frankfurt am Main 2016.

### வானொலி
*
*

பகுப்பு:கடிகாரங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மேற்கு வங்காள மாவட்டங்களின் பட்டியல்

இந்தியாவின் மேற்கு வங்காள மாநிலத்தை நிர்வாக வசதிக்காக, இராஜதானி கோட்டம், வர்தமான் கோட்டம், மால்டா கோட்டம், மிட்னாபூர் கோட்டம்மற்றும் ஜல்பைகுரி கோட்டம் என 5 வருவாய்க் கோட்டங்களாகவும், 25 மாவட்டங்களாகவும் பிரிக்கப்பட்டுள்ளது.

## வரலாறு
7 ஏப்ரல்  2017 அன்று வர்தமான் மாவட்டத்தின் கிழக்கு மற்றும் மேற்குப் பகுதிகளை முறையே, கிழக்கு வர்த்தமான் மாவட்டம் மற்றும்  மேற்கு வர்த்தமான் மாவட்டம் எனப்பிரிக்கப்பட்டது. எனவே தற்போது வர்த்தமான் மாவட்டம் இல்லை. மேற்கு மிட்னாபூர் மாவட்டத்தின் மேற்கு பகுதிகளைப் பிரித்து 4 ஏப்ரல் 2017 அன்று ஜார்கிராம் மாவட்டம் நிறுவப்பட்டது. டார்ஜிலிங் மாவட்டத்தின்  வடகிழக்குப் பகுதிகளைப் பிரித்து, 14 பிப்ரவரி 2017 அன்று காளிம்பொங் மாவட்டம் நிறுவப்பட்டது.

## கோட்டங்களும் மாவட்டங்களும்
இடது|thumb
மேற்கு வங்கம் இப்போது இருபத்தி மூன்று மாவட்டங்களாக பிரிக்கப்பட்டுள்ளது, ஐந்து பிரிவுகளின் கீழ் குழுவாக உள்ளது:

## இதனையும் காண்க
* மேற்கு வங்காளம்
* மேற்கு வங்காள அரசு
* மாவட்டம் (இந்தியா)

## மேற்கோள்கள்

## வெளி இணைப்புகள்
* List of Districts in West Bengal with Population & Economy


பகுப்பு:இந்தியப் பட்டியல்கள்
சஞ்சய் கபூர்

**சஞ்சய் கபூர்** (*Sanjay Kapoor*) ஒரு இந்திய நடிகர் மற்றும் தயாரிப்பாளர் ஆவார். இவர் தயாரிப்பாளர் சுரேந்தர் கபூரின் மகன் மற்றும் போனி கபூர் மற்றும் அனில் கபூரின் தம்பி ஆவார்.

இவர் சஞ்சய் கபூர் என்டர்டெயின்மென்ட் பிரைவேட் லிமிடெட் நிறுவனத்தின் நிறுவனர் மற்றும் இயக்குநர் ஆவார். இவர் தயாரித்த முதல் படம் டீவாராகும்.

## தொழில்
கபூர்  1995 ஆம் ஆண்டில் ஹிந்தி சினிமாவில் பிரேம் திரைபடத்தில் அறிமுக நாயகி தபுவுடன் அறிமுகமானார். இரண்டு புதுமுக நடிகர்களும்  மிகவும் கௌரவமான நடிப்பை வெளிப்படுத்தியிருந்தாலும், 1989 ஆம் ஆண்டு முதல் அது தயாரிப்பாளராக இருந்ததால் பல ஆண்டுகள் இந்தத் திரைப்படம் தாமதமாகி வெளியிடப்பட்டது. ஆனால் வெளியீட்டிற்கு பிறகு , அது பாக்ஸ் ஆபிஸில் பல சாதனைகளை படைத்தது.

கபூரின்  அடுத்த படம் ராஜா (1995), மாதுரி தீட்சித் உடன் நடித்த இப்படம்  பாக்ஸ் ஆபிஸின் வெற்றியாக அமைந்தது. அசூர் (1997), மொஹபத் (1997) மற்றும் சிர்ஃப் டம் (1999) போன்ற பல திரைப்படங்களில்  முக்கிய கதாபதிரங்களில்  நடித்தார். பின்நாட்களில்  அவருடைய படங்களில் பெரும்பாலானவை பாக்ஸ் ஆபிஸில் தோல்வியுற்றதால் முன்னணி நடிகராக அவர் வெற்றிபெறவில்லை.  2002ஆம் ஆண்டு  கோவி, மேரே தில் சே பூச்சே போன்ற திரைப்படங்களில்   வில்லனாகவும் தோன்றினார்.

2003 ஆம் ஆண்டு தொலைக்காட்சி தொடரிலும் அறிமுகமானார்.

தனது முதல் தயாரிப்பான திவரில், தனது அண்ணன் அர்ஜுன் கபுருடன் இணைந்து  வெளியிட்டார். முபாரக்கான் (2017) திரைபடத்தில் முதல் தடவையாக அவரது சகோதரர் அனில் கபூருடன்  இணைந்து நடித்தார். 2017 ஆம் ஆண்டில் அவர் விக்ரம் பட் தொலைக்காட்சியில் த்ரி சாம்பல் ஜாரா ஜாரா என்ற ஸ்மார்ட் காலராவுடன் நடித்தார்.

## திரைப்படம்

## தொலைக்காட்சி

### தயாரிப்பாளர்

## குறிப்புகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:இந்தியத் திரைப்பட நடிகர்கள்
பகுப்பு:1965 பிறப்புகள்
ராணிகஞ்ச்

**ராணிகஞ்ச்** (**Raniganj**) இந்தியாவின் மேற்கு வங்காள மாநிலத்தின் மேற்கு வர்த்தமான் மாவட்டத் தலைமையிட நகரமான ஆசான்சோல் மாநகராட்சிப் பகுதிக்கு உட்பட்டது. இது ஆசான்சோலுக்கு தென்கிழக்கில் 20 கிலோ மீட்டர் தொலைவில் உள்ளது.

## புவியியல்
ராணிகஞ்ச் நகரம்  பாகையில் அமைந்துள்ளது. இந்நகரம் கடல் மட்டத்திலிருந்து 91 மீட்டர் உயரத்தில் உள்ளது. 

ராணிகஞ்ச் பகுதிகளில் நிலக்கரி கண்டுபிடிக்கப்பட்டதால், இப்பகுதியில் காடுகள் அழிக்கப்பட்டு, தொழிற்சாலைகளும், நகர்புறமும் வளர்ந்தன.

### ஆசான்சோல் மாநகராட்சியுடன் இணைத்தல்
22 நகராட்சி மன்ற உறுப்பினர்களைக் கொண்டிருந்த ராணிகஞ்ச் நகராட்சி, ஜமுரியா நகராட்சி மற்றும் குல்தி நகராட்சிப் பகுதிககளை, 3 சூன் 2015 அன்று ஆசான்சோல் மாநகராட்சியுடன் இணைக்கப்பட்டது. 

## மக்கள்தொகையியல்
2011ம் ஆண்டின் இந்திய மக்கள் தொகை கணக்கெடுப்பின் படி, ராணிகஞ்ச் நகரத்தின் மொத்த மக்கள் தொகை  129,441 ஆகும். அதில் ஆண்கள் 65,578 (52%) ஆகவும்; பெண்கள் 61,863 (48%) ஆகவும் இருந்தனர். ஆறு வயதிற்குட்பட்டவர்களின் எண்ணிக்கை   15,721 ஆகும்.  எழுத்தறிவு  77.65% ஆகவுள்ளது. பாலின விகிதம் 1000 ஆண்களுக்கு  915 பெண்கள் வீதம் உள்ளனர்.  மொத்த மக்கள் தொகையில்  இந்துக்கள் 76.86% ஆகவும், இசுலாமியர் 21.92% ஆகவும், பிறர் 1.22% ஆகவும் உள்ளனர். 
## கல்வி
* திருவேணி தேவி பலோத்தியா கல்லூரி, 1957.
* ராணிகஞ்ச் மகளிர் கல்லூரி, 1980
* ராணிகஞ்ச் ஆண்கள் மேல்நிலைப் பள்ளி, 1988  

## மேற்கோள்கள்

* 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கஜினிகாந்த்

**கஜினிகாந்த்** (Ghajinikanth), சந்தோஷ் பி. ஜெயக்குமாரின்	 இயக்கத்தில், கே. ஈ. ஞானவேல்ராஜாவின் தயாரிப்பில் வெளியானத் தமிழ்த்திரைப்படம் ஆகும். இப்படம் *பலே பலை மகடிவாய்* என்னும் தெலுங்கு திரைப்படத்தின் கதையைத் தழுவிய தமிழ்த்திரைப்படமாகும். இத்திரைப்படத்தில் ஆர்யா, சாயிஷா சைகல் ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் பல்லுவின் ஒளிப்பதிவிலும், பாலமுரளி பாலுவின் இசையிலும்,   பிரசன்னா ஜிகேவின் படத்தொகுப்பிலும் 2018 ஆகத்து 3 அன்று வெளியான திரைப்படம்.
## நடிப்பு

*ஆர்யா -இரஜினிகாந்த்தாக 
*சாயிஷா சைகல்
*கருணாகரன்
*முகுல் பேவ் - ராநா
*ப்ரிதிமாந் ச்யாடார்ஜி - ராஜா
*சதீஸ்
*காளி வெங்கட்
*இராசேந்திரன்
*சம்பத் ராஜ்
*ஆடுகளம் நரேன் - இராமநாதனாக
*உமா பத்மநாபன் - இலக்சுமியாக

## படப்பணிகள்
இத்திரைப்படத்தின் இயக்குநர் சந்தோஷ் பி. ஜெயக்குமார் நவம்பர் 2017இல் இப்படம் கே. ஈ. ஞானவேல்ராஜாவின் தயாரிப்பில் ஆர்யா, சாயிஷா சைகல் ஆகியோர் முன்னணிப்பாத்திரத்தில் நடிக்கவுள்ளாக அறிவித்தார். சென்னையில் படப்பிடிப்பு நடத்தியப்பின்னர் இப்படத்தில் பாடல்காட்சிகள் தாய்லாந்தில் படமாக்கப்பட்டன. இப்படத்தின் படப்பணிகளுக்கிடையே இருட்டு அறையில் முரட்டுக்குத்து (2018) என்னும் படத்தினையும் இயக்கி வருகின்றார். இப்படத்தின் அறிமுக காட்சிப்படம் 12 திசம்பர் 2017இல் வெளியிடப்பட்டது. கஜினிகாந்த் படத்தின் சுவரொட்டியில், நடிகர் ஆர்யா வேட்டியின்றி சட்டை, துண்டுடன், ஒரு கையில் பாரதியார் நூல், மறுகையில் தூக்குச்சட்டி என்னும் காட்சி தர்மத்தின் தலைவன் படத்தில் வந்த  ரஜினியின் கதைப்பாத்திரத்தை நினைவுபடுத்துகின்றார்.
## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:சாயிஷா நடித்த திரைப்படங்கள்
இரிடியம்(III) சல்பைடு

**இரிடியம்(III) சல்பைடு** *(Iridium(III) sulfide)* என்பது Ir2S3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இத்திண்மம் எதிலும் கரையாது. தனிமநிலையில் இருக்கும் இரிடியத்துடன் கந்தகத்தைச் சேர்த்து சூடுபடுத்தினால் இரிடியம்(III) சல்பைடு உருவாகிறது. புரோமினை கடத்தும் முகவராகக் கொண்டு செயல்படும் வேதிப்போக்குவரத்து வினையில் இரிடியம்(III) சல்பைடு படிகங்கள் வளர்க்கப்படுகின்றன.  எண்முக இரிடியமும் நான்முக கந்தகமும் சேர்ந்து இரிடியம்(III) சல்பைடின் கட்டமைப்பு உருவாகிறது. நெருக்கமான Ir-Ir தொடர்புகள் ஏதும் அறியப்படவில்லை. Rh2S3 மற்றும் Rh2Se3 சேர்மங்கள் இதே கட்டமைப்பில் காணப்படுகின்றன.

## மேற்கோள்கள்

பகுப்பு:இரிடியம் சேர்மங்கள்
பகுப்பு:செசுகியு சல்பைடுகள்
பிளாட்டினம் டைசல்பைடு

**பிளாட்டினம் டைசல்பைடு** *(Platinum disulfide)* என்பது PtS2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இத்திண்மம் எந்தக் கரைப்பானிலும் கரையாததாகவும் ஒரு குறைகடத்தியாகவும் உள்ளது. காட்மியம் அயோடைடு கட்டமைப்பில் எண்முக வடிவ பிளாட்டினத் தகடுகள் மற்றும் பிரமீடு வடிவ சல்பைடு மையங்களால் ஆன காட்மியம் அயோடைடு கட்டமைப்பை ஏற்றுள்ளது. பாசுபரைச கடத்தும் முகவராகப் பயன்படுத்தி வேதிப்போக்குவரத்து வினையின் மூலம் ஒற்றை படிகங்கள் வளர்க்கப்படுகின்றன . பிளாட்டினம்(II) சல்பைடு (PtS), பிளாட்டினம் டைசல்பைடுடன் தொடர்புடைய சேர்மமாகக் கருதப்படுகிறது. 

## மேற்கோள்கள்

பகுப்பு:பிளாட்டினம்(IV) சேர்மங்கள்
பகுப்பு:சல்பைடுகள்
பிளாட்டினம்(II) சல்பைடு

**பிளாட்டினம்(II) சல்பைடு** *(Platinum(II) sulfide)* என்பது PtS  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பச்சை  நிறத்தில் காணப்படும் இத்திண்மம் எந்தக் கரைப்பானிலும் கரையாததாக உள்ளது. வழக்கத்திற்கு மாறான அசாதாரணமான சதுர சமதள வடிவ பிளாட்டினம் மற்றும் நான்முக  வடிவ சல்பைடு மையங்களால் ஆன கட்டமைப்பை  இச்சேர்மம் ஏற்றுள்ளது . பிளாட்டினம் டைசல்பைடு (PtS2), பிளாட்டினம் சல்பைடுடன் தொடர்புடைய சேர்மமாகக் கருதப்படுகிறது. 
## மேற்கோள்கள்

பகுப்பு:பிளாட்டினம் சேர்மங்கள்
பகுப்பு:மோனோசல்பைடுகள்
பகுப்பு:கந்தகச் சேர்மங்கள்
பெவர்லி கடிகாரம்

[thumb|ஒட்டாகா [பல்கலைக்கழகம்|பல்கலைக்கழகத்தின் இயற்பியல் துறையில் வைக்கப்பட்டுள்ள பெவர்லி கடிகாரம்]]
thumb|பெவர்லி கடிகாரத்தின் உள்ளமைப்பில் உள்ள சங்கிலி, முறுக்கு ஊசல் மற்றும் சக்கரப்பல்அமைப்புகள்

**பெவர்லி கடிகாரம்** (**Beverly Clock**)நியூசிலாந்து, துனெடினில் உள்ள  ஒட்டாகா பல்கலைக்கழகத்தின் இயற்பியல் துறையின் மூன்றாவது மாடியில் வைக்கப்பட்டுள்ள கடிகாரம் ஆகும். 1864 ல் ஆர்தர் பெவர்லியால் (Arthur Beverly) இயக்கி வைக்கப்பட்ட கடிகாரம் இன்றளவும், எந்ததொரு கையாற்செய்விக்கப்பட்ட இயக்கமும் இல்லாமல் தானே இயங்கி வருகிறது.

## இயங்கும் விதம்
வளிமண்டல அழுத்தம் மற்றும் அன்றாட வெப்பநிலையில் ஏற்படும் மாற்றத்தைக் கொண்டு இக்கடிகாரம் இயங்குகிறது. அதிலும் வெப்பநிலை மாற்றமே முக்கியமானது. காற்று புகா பெட்டியிலுள்ள இடைத்திரையை (diaphragm) உள்ளேயுள்ள ஒரு கன அடி அளவுள்ள ( 28 லிட்டர்) காற்று விரிக்கவோ அல்லது சுருக்கவோ செய்கிறது. வெப்பநிலை மாற்றம் 6 டிகிரி பாரன்ஃகைட் (3.3&thinsp;கெல்வின்) என்ற அளவில் இருக்கும் போது, தேவையான அழுத்தத்தைக் கொடுக்கிறது. அழுத்தம் ஒரு பவுண்டு எடைக்கு உயரும் போது கடிகாரத்தை இயக்கத்  தேவையான ஆற்றல் (0.113 சூல் or 31 μWh) கிடைக்கிறது.

அட்டமாசு கடிகாரமும் இதே தத்துவத்தில் செயல்படுகிறது.

1864 ல் ஆர்தர் பெவர்லி இக்கடிகாரத்தை உருவாக்கிய நாளிலிருந்து முடுக்கப்படாமலேயே செயல்பட்டுக் கொண்டுள்ளது. தேவையான வெப்ப மாற்றம் இல்லாதபோது செயலிழக்கும் இக்கடிகாரம், தகுந்த சுற்றுச்சூழல் மாற்றங்கள் உருவாகும்போது மறுபடியும் செயல்பட துவங்குகிறது.

## மேலும் பார்க்க
*ஆக்சுபோர்டு மின்மணி
*காக்சின் மாடக்கடிகாரம்
*அட்டமாசு கடிகாரம்

## மேற்கோள்கள்
;Citations

;General

*
*

பகுப்பு:கடிகாரங்கள்
அட்டமாசு கடிகாரம்

**அட்டமாசு கடிகாரம்** (*Atmos Clock*) என்பது சுவிட்சர்லாந்து நாட்டைச்சார்ந்த சீகர்-லீகல்டர் (Jaeger-LeCoultre) உருவாக்கிய முறுக்கலூசல் கடிகாரம் (Torsion pendulum clock) ஆகும். இதைக் கையால் முடுக்கத் தேவையில்லை. வெப்பம் மற்றும் வளிமண்டல அழுத்தம் போன்ற சூற்றுசூழல்  மாற்றங்களால் இயங்குமாறு இக்கடிகாரம் வடிவமைக்கப்பட்டுள்ளது.  

முக்கிய சுருளின் உதவியுடன் இயக்கப்படுகிறது. காற்றிறுக்க அடைப்பினுள் (hermetically sealed) வைக்கப்பட்டுள்ள குளோரோஈதேன் வாயு விரிவது மற்றும் சுருங்குவதன் மூலம் கடிகாரம் இயக்கப்படுகிறது. வெப்பம் அதிகரிக்கும் போது, குளோரோஈதேன் விரிவடைந்து சுருள்வில்லை அழுத்துகிறது. அதே போல் வெப்பம் குறையும் போது, குளோரோஈதேன் சுருங்கி சுருள் வில்லை தளர்த்துகிறது.
இந்த இயக்கம் முக்கிய சுருளைச் தொடர்ந்து சுற்றுகிறது. வெப்பநிலை 15 டிகிரி செல்சியசு மற்றும் 30 டிகிரி செல்சியசு அளவிலிருந்து ஒரு டிகிரி மாற்றமடைந்தாலும், அழுத்தம் 3 mmHg என்ற அளவில் மாறுகிறது. இது கடிகாரத்தை இரண்டு நாட்கள் இயக்கப் போதுமானதாகும். 

குறைந்த ஆற்றலுடன் செயல்படும் வகையில், கடிகாரத்தின் உள்பாகங்கள் உராய்வு குறைவாக இருக்கும் வகையில் அமைக்கப்பட்டுள்ளது. முறுக்கலூசல், தனி ஊசலை விட குறைவான ஆற்றலுடன் இயங்கக் கூடியது.  சாதாரண ஊசல் கடிகாரங்களை விட 1/30 விகிதத்தில் முறுக்கலூசல் கடிகாரங்கள் குறைவான அலைவுகளையே கொண்டிருக்கும். 

## வரலாறு

17 ஆம் நூற்றாண்டிலேயே வெப்பம் மற்றும் வளிமண்டல அழுத்தம் போன்றவற்றில் மாற்றங்களால் இயங்கும் கடிகாரங்களை கார்னெலிசு டிரெப்பல் (Cornelis Drebbel) வடிவமைத்தார். இவர் 18 கடிகாரங்களை உருவாக்கினார், அதில் மன்னர் சேம்சு கடிகாரம் (King James clock) மிகவும் புகழ் பெற்றது. 1760 ஆம் ஆண்டில் சேம்சு காக்சு மற்றும் சான் சோசப் மெர்லின் இணைந்து உருவாக்கிய காக்சின் மாடக்கடிகாரமும் மற்றும் 1864 ஆம் ஆண்டில் நியூசிலாந்து, துனெடினில் உருவாக்கப்பட்ட பெவர்லி கடிகாரம் இவ்வகையைச் சார்ந்தது

1928 ல் சீன் லியோன் ரூடர் (Jean-Léon Reutter) என்ற பொறியாளர் முதல் அட்டமாசு கடிகாரத்தை உருவாக்கினார்.
முதலில் உருவாக்கப்பட்ட கடிகாரங்கள், பாதரசத்தைக் கண்ணாடி குழாய்க்குள் வைத்து உருவாக்கப்பட்டன. இவை வெப்ப மாற்றத்தைக் கொண்டு இயங்கும் வகையில் வடிவமைக்கப்பட்டன. 1929 ஆம் ஆண்டில் பாதரசம் மற்றும் அமோனியாவைக் கொண்டு இயங்கும் கடிகாரங்கள் வடிவமைக்கப்பட்டன. பின்னர் 1935 ஆம் ஆண்டில் சீகர்-லீகல்டர் குளோரோஈதேன் வாயுவினால் இயங்கும் கடிகாரத்தை வடிவமைத்தார். இன்று வரை 500,000 க்கும் மேற்பட்ட அட்டமாசு கடிகாரங்கள  உருவாக்கப்பட்டுள்ளன.

## மேலும் பார்க்க
*காக்சின் மாடக்கடிகாரம்

## மேற்கோள்கள்

பகுப்பு:கடிகாரங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
எபிடோசைட்டு

**எபிடோசைட்டு** *(Epidosite)* என்பது எபிடோட்டு மற்றும் குவார்ட்சு கனிமங்கள் ஆகியனவற்றை உள்ளடக்கிய ஓர் அரிய உருமாறியப் பாறையாகும் . கண்டத்திட்டு பெயர்ச்சியின் ஒரு பகுதியான எரிமலைப் பாறை மற்றும் அக்னிப்பாறைகள் மெதுவான நீர்வெப்பவுருமாற்றம் அல்லது சுண்ணாம்புப்படிவுப் பாறைத் துணுக்குகளின் பாறை உருமாற்றம் மூலமாக கடற்பாறைகளுக்கு அடியில் இப்பாரிய எபிடோசைட்டு எனப்படும் சல்பைடு தாது படிவுகள் உருவாகின்றன. எபிடோசைட்டுகள்  கீழே உள்ள ஆழமான உலோக வளைவு மண்டலத்தையும் மற்றும் பக்கவாட்டிலுள்ள சல்பைடு படிவுகளையும்   பிரதிநிதித்துவப்படுத்துகின்றன . இது சூடான கடல் நீரின் வெப்பச்சலனத்தால் கற்பாறைகள் உடைந்து உருவானதாகும், எபிடோசைட்டுக்கான மூலம்பொருளானது வண்டலாகவோ, உருகிய பாறைக் குழம்பாகவோ அமையலாம். பொதுவாக எப்பிடோ சைட்டுகள் சுண்ணாம்புக்கற்களுடன் சேர்ந்து காணப் படுகின்றன. சிலசமயங்களில் எப்பிடோசைட்டுப் பாறைகளை வெட்டிப் பின்னர் மெருகேற்றி ஆபரணங்களுக்குப் பயன்படுத்துகின்றனர்.

## மேற்கோள்கள்

பகுப்பு:உருமாறிய பாறைகள்
வேளாளர் பொறியியல் மற்றும் தொழில்நுட்பக் கல்லூரி

**வேளாளர் பொறியியல் மற்றும் தொழில்நுட்பக்கல்லூரி** அண்ணா பல்கலைக்கழகத்தின் இணைவுப்பெற்ற  பொறியியல், தொழில்நுட்பக் கல்லூரிகளில் ஒன்றாகும். இக்கல்லூரி 2001இல் தொடங்கப்பட்டது.

ஈரோடு மாவட்டத்தில், பெருந்துறை சாலையில், திண்டல் என்ற இடத்தில் அமைந்துள்ளது. இக்கல்லூரி உள்ளுவதெல்லாம் உயர்வுள்ளல் என்னும் நோக்கத்தோடு தொடங்கப்பட்டது. அகில இந்திய தொழிற்நுட்ப கல்விமன்றத்தின் ஒப்புதலுடன்  வேளாளர் கல்வி அறக்கட்டளையின் கீழ் செயல்பட்டுவருகின்றது. ஈரோடு சந்திப்பில் இருந்து 8 கி.மீ தொலைவிலும், ஈரோடு பேருந்து நிலையத்தில் இருந்து 6 கி.மீ. தொலைவிலும் அமைந்துள்ளது.

## தரச்சான்றிதழ்கள்
* தேசிய மதிப்பீடு மற்றும் தரச்சான்று அவையின் ’ஏ+’ தரச் சான்று பெற்றுள்ளது.  
* தேசிய அங்கீகார வாாியத்தின் அங்கீகாரம் பெற்றுள்ளது. 
* பல்கலைக்கழக மானியக்குழுவின் தன்னாட்சி அங்கீகாரம் பெற்றுள்ளது.

## துறைகள்
இக்கல்லூரியில் பின்வரும் துறைகளில் இளநிலை பட்ட படிப்புகள் வழங்கப்பட்டு வருகின்றன.

# உயிர்மருத்துவப் பொறியியல்
# கணினி பொறியியல்
# தகவல் தொழிற்நுட்பவியல்
# மின்னியல் மற்றும் மின்னணுவியல்
# மின்னணுவியல் மற்றும் தகவல் தொடர்பியல்
# இயந்திரப் பொறியியல்
# கட்டட  பொறியியல்
# மருத்துவ மின்னணுவியல்

இக்கல்லூரியில் பின்வரும் துறைகளில் முதுநிலை பட்ட படிப்புகள் வழங்கப்பட்டு வருகின்றன.

# பயன்பாட்டு மின்னணுவியல்
# வி.எல்.எஸ்.ஐ வடிவமைப்பு 
# கணினி அறிவியல் மற்றும் பொறியியல்
# எம்பெட்டேட் சிஸ்டம்ஸ் டெக்னாலஜிஸ் 
# மேலாண்மை துறை 
# கணினி பயன்பாட்டியல் துறை

## மேற்கோள்கள்

## வெளியிணைப்புகள்
* வேளாளர் பொறியியல் மற்றும் தொழில்நுட்பக்கல்லூரி (தன்னாட்சி)-இன் அலுவல்வழி இணையம்

பகுப்பு:ஈரோடு மாவட்டத்திலுள்ள பொறியியல் கல்லூரிகள்
வினோத் (இயக்குநர்)

**அ வினோத்** (H. Vinoth) இந்தியத் திரைப்பட இயக்குநர் மற்றும் திரைக்கதை ஆசிரியர் ஆவார். 2014 ஆவது ஆண்டில் வெளியான *[[சதுரங்க வேட்டை]]* இவர் இயக்கிய முதல் திரைப்படமாகும். இயக்குநரும் நடிகருமான மனோபாலா தயாரித்த இத்திரைப்படத்தை திருப்பதி பிரதர்ஸ் நிறுவனம் வெளியிட்டது.

## வாழ்க்கைக் குறிப்பு

## திரைப்பட விபரம்

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வேலூர் மாவட்ட மக்கள்
பிளாட்டினம் பெண்டாபுளோரைடு

**பிளாட்டினம் பெண்டாபுளோரைடு** *(Platinum pentafluoride)* என்பது PtF5  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிவப்பு நிறத்தில் காணப்படும் இத்திண்மம் அரிதாகவே ஆராயப்படுகிறது என்றாலும் பிளாட்டினம் மற்றும் புளோரின் தனிமங்கள் சேர்ந்த பிளாட்டினத்தின் இரும புளோரைடுகளில் ஒன்று என்ற வகையில் முக்கியத்துவம் பெறுகிறது. தண்ணீரில் இச்சேர்மம் நீராற்பகுப்பு அடைகிறது. 

பிளாட்டினம் டைகுளோரைடை 350 பாகை செல்சியசு வெப்பநிலையில் புளோரினேற்றம் செய்து நீல் பார்ட்லெட்டு முதன்முதலில் பிளாட்டினம் பெண்டாபுளோரைடு தயாரித்தார். இதற்குக் குறைவான வெப்பநிலை எனில் பிளாட்டினம் டெட்ராபுளோரைடுதான் உருவாகும் . 

ருத்தேனியம் பெண்டாபுளோரைடின் கட்டமைப்பைப் போன்று நாற்படி அதாவது நான்கு ஒருமங்கள் இணைந்த கட்டமைப்பை பிளாட்டினம் பெண்டாபுளோரைடும் பெற்றுள்ளது. ஒவ்வொரு ஒருமத்திலும் பிளாட்டினம் இரண்டு புளோரைடு ஈந்தணைவி பாலங்களுடன் எண்முக மூலக்கூற்று வடிவம் கொண்டுள்ளது 
## மேற்கோள்கள்

பகுப்பு:பிளாட்டினம் சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
வெள்ளி எக்சாபுளோரோபாசுப்பேட்டு

**வெள்ளி எக்சாபுளோரோபாசுப்பேட்டு** *(Silver hexafluorophosphate)* என்பது AgPF6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சில சமயங்களில் இச்சேர்மத்தை சில்வர்-பி.எப்-6 என்ற பெயரால் அழைக்கிறார்கள்.

## பயன்கள்

கனிம வேதியியலிலும், கரிம உலோக வேதியியலிலும் பொதுவாக வெள்ளி எக்சாபுளோரோபாசுப்பேட்டு ஒரு வினைப்பொருளாகப் பயன்படுத்தப்படுகிறது. பலவீனமான ஒருங்கிணைப்புள்ள எக்சாபுளோரோபாசுப்பேட்டு எதிர்மின் அயனிகளுடன் உள்ள ஆலைடு ஈந்தனைவிகளை இடப்பெயர்ச்சி செய்ய பயன்படுத்தப்படுகிறது. ஆலைடு என்னும் கருப்பொருள் பொருத்தமான வெள்ளி ஆலைடை வீழ்படிவாக்குதல் மூலம் அடையப்படுகிறது. உலோக புரோமைடிலிருந்து அசிட்டோநைட்ரைல் அணைவுச் சேர்மங்களை தயாரித்தல் ஓர் உதாரணமாகும். குறிப்பாக அசிட்டோநைட்ரைல் கரைசலில் இவ்வினை நடைபெறுகிறது:. 

:AgPF6  +  Re(CO)5Br  +  CH3CN  →   AgBr  +  [Re(CO)5(CH3CN)]PF6
AgPF6  வெள்ளியை ஓர் உடன் விளைபொருளாக உருவாக்கும் ஆக்சிசனேற்றியாக வெள்ளி எக்சாபுளோரோபாசுப்பேட்டால் செயல்படமுடியும். உதாரணமாக டைகுளோரோமெத்தேன் கரைசலில் உள்ள பெரோசின் பெரோசினியம்யெக்சாபுளோரோபாசுப்பேட்டாக ஆக்சிசனேற்றம் அடைகிறது. 

AgPF6 + Fe(C5H5)2 → Ag + [Fe(C5H5)2]PF6 (ஆற்றல் = 0.65 V)

## தொடர்புடைய வினைப்பொருள்கள்

பண்புகள் மற்றும் பயன்பாடுகளின் அடிப்படையில் வெள்ளி டெட்ராபுளோரோபோரேட்டும் (AgBF4)  எக்சாபுளோரோ ஆண்டிமோனேட்டும் (AgSbF6) வெள்ளி எக்சாபுளோரோபாசுப்பேட்டை (AgPF6.) ஒத்த வினைப்பொருட்களாகக் கருதப்படுகின்றன. 

## வெள்ளி நைட்ரேட்டுடன் ஒப்பீடு

வெள்ளி நைட்ரேட்டு ஒரு பாரம்பரியமான மலிவு விலையில் கிடைக்கக்கூடிய ஆலைடு மைய வினைப்பொருளாகும். ஆலைடுகளைக் கண்டறிய உதவும் பண்பறி பகுப்பாய்வுகளில் இது பரவலாகப் பயன்படுகிறது. AgPF6   சேர்மத்துடன் தொடர்புடைய சேர்மமாகக் காணப்பட்டாலும் அது வலிமை குறைந்த காரங்களில் சிறிதளவே கரைகிறது. நைட்ரேட்டு எதிர்மின் அயனி ஒரு இலூயிசு காரமாகும். வலிமையாக இடையூறு செய்யும் ஈந்தணைவியை வழங்கி இது கடுமையான பயன்பாடுகளில் செயற்படுதலைத் தவிர்க்கிறது.
  
## மேற்கோள்கள்

பகுப்பு:வெள்ளி சேர்மங்கள்
பகுப்பு:எக்சாபுளோரோபாசுப்பேட்டுகள்
பகுப்பு:புளோரின் சேர்மங்கள்
சதுரங்க வேட்டை 2 (திரைப்படம்)

**சதுரங்க வேட்டை 2** என்பது 2018 ஆவது ஆண்டில் வெளியாகவிருக்கும் ஓர் இந்தியத் தமிழ்த் திரைப்படமாகும். 2014 ஆவது ஆண்டில் வெளியான சதுரங்க வேட்டை திரைப்படத்தின் தொடர்ச்சியாக வெளிவரும் இத்திரைப்படத்தை நிர்மல் குமார் இயக்கியுள்ளார். இத்திரைப்படத்தின் திரைக்கதையை முதல் பாகத்தை இயக்கிய எச். வினோத் எழுதியுள்ளார். அரவிந்த் சாமி, திரிசா ஆகியோர் முக்கிய கதாபாத்திரங்களிலும், வம்சி கிருஷ்ணா, அமித் பார்கவ் ஆகியோர் துணை வேடங்களிலும் நடித்துள்ளனர். மனோபாலா தயாரிக்கும் இத்திரைப்படத்தின் தயாரிப்பு 2016 அக்டோபர் மாதத்தில் தொடங்கியது

## நடிகர்கள்
* அரவிந்த் சாமி - காந்தி பாபு
* திரிசா
* பிரகாஷ் ராஜ்
* டேனியல் பாலாஜி
* நாசர்
* ராதாரவி
* தீரச்சு இரத்தினம்
* சிறீமன்
* யோகி பாபு
* சந்திரமௌலி
* கம்பம் சங்கர்

## பாடல்கள்
## மேற்கோள்கள்

## வெளியிணைப்புகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
டெட்ராபியூட்டைல் வெள்ளீயம்

**டெட்ராபியூட்டைல் வெள்ளீயம்** *(Tetrabutyltin)* என்பது C16H36Sn  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.  இச்சேர்மத்தை டெட்ராபியூட்டைல் டின், டெட்ரா-என்-பியூட்டைலின், டெட்ரா என்-பியூட்டைல்சிடானேன் என்ற பெயர்களாலும் அழைக்கிறார்கள். நிலைப்புத் தன்மை கொண்ட கரிமவெள்ளீயச் சேர்மமான இது அறை வெப்பநிலையில் நிறமற்ற நீர்மமாகவும் எரியக்கூடியதாகவும் உள்ளது. வலிமையான ஆக்சிசனேற்றிகளுடன் பொருத்தமற்று காணப்படுகிறது. சில சமயங்களில் இதை மிகச் சுருக்கமாக SnBu4  என்றும் டி.டி.பி.டி என்றும் குறிப்பிடுவார்கள்.
டிரைபியூட்டைலின் மற்றும் டைபியூட்டைலின் போன்ற சேர்மங்கள் தயாரிப்பில் டெட்ராபியூட்டைல் வெள்ளீயம் ஒரு தொடக்கப் பொருளாகப் பயன்படுத்தப்படுகிறது. 

வெள்ளீய(IV) குளோரைடுடன் 1-குளோரொபியூட்டேன் சேர்த்து வினைபுரியச் செய்தால் டெட்ராபியூட்டைல் வெள்ளீயம் உருவாகிறது. கிரிக்னார்டு வினை பயன்படும் வெர்ட்சு வினை அல்லது பியூட்டைல் அமோனியம் சேர்மங்கள் இவ்வினையில் பங்கேற்கின்றன. தூய்மையான டெட்ராபியூட்டைல் வெள்ளீயத்துடன் வெள்ளீய(IV) குளோரைடைச் சேர்த்தால் டிரைபியூட்டைல்வெள்ளீயம் குளோரைடு மற்றும் டைபியூட்டைல்வெள்ளீயம் குளோரைடு சேர்மங்கள் உருவாகின்றன.,  பாலிவினைல் குளோரைடுகளில் நிலைப்படுத்திகள், உயிர்க்கொல்லிகள், பூஞ்சைக் கொல்லிகள் எதிர் சிதிலத்தடுப்பு முகவர்கள் போன்ற   கரிமவெள்ளீய சேர்மங்கள் தயாரிப்பில் இந்த வெள்ளீயச் சேர்மங்கள் தொடக்கப் பொருளாகப் பயன்படுத்தப்படுகின்றன. 
 
## மேற்கோள்கள்

பகுப்பு:கரிமவெள்ளீய சேர்மங்கள்
பகுப்பு:வெள்ளீய(IV) சேர்மங்கள்
பகுப்பு:பியூட்டைல் சேர்மங்கள்
வயல் தாவி

**வயல் துள்ளி** அல்லது **வயல் தாவி** (Pelopidas mathias) என்பது தாவிகள் குடும்பத்தைச் சேர்ந்த ஒரு பட்டாம்பூச்சி ஆகும்.  இவை தென்கிழக்காசியாவிலும் கிழக்காசியாவில் பிலிப்பீன்சுவரையிலும் காணப்படுகின்றன. மேலும் இவை வெப்பமண்டல ஆபிரிக்காவிலும் அரேபியாவிலும் உள்ளன.

இதன் தோற்றுவளரி (இளம் உயிரி) நெற்பயிர், கரும்பு போன்ற புல் வகைத் தாவரங்களின் தோகையை அரித்து உண்ணக்கூடியன. இதன் காரணமாகத்தான் தமிழில் 'வயல் துள்ளி' என அழைக்கப்படுகிறன்றன.

## விளக்கம்
இவை பொதுவாக பழுப்பு நிறத்திலும், கீழ்ப்புறம் வெளிறியும் காணப்படும். கீழ் இறக்கையின் பின் பக்கத்தில் அரை வட்ட வடிவில் ஏழு அல்லது எட்டு வெள்ளைப் புள்ளிகளால் இந்தத் தாவியை சட்டென்று அடையாளம் காணலாம். மேல் இறக்கையிலும் புள்ளிகள் காணப்படும். இவை பெரும்பாலும் சமவெளிப் பகுதிகளில் தென்படக் கூடியன. அதிவேகமாகப் பறக்கும் இந்தத் தாவிகள் பயிர்கள், புல்வெளிகளில் அதிகம் காணப்படும். இதன் இறக்கையை விரித்தால் அதிகபட்சமே 4 செ.மீ. அகலம்தான் இருக்கும். மேல் இறக்கையையும் கீழ் இறக்கையையும் சற்றே மாறுபட்ட கோணத்தில் மடித்து வைத்து ஓய்வெடுக்கக் கூடியன.
## மேற்கோள்கள்

பகுப்பு:தாவிகள் (பட்டாம்பூச்சிக்குடும்பம்)
இலித்தியம் பிளாட்டினேட்டு

**இலித்தியம் பிளாட்டினேட்டு** *(Lithium platinate)* என்பது Li2PtO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இலித்தியம், பிளாட்டினம், ஆக்சிசன் ஆகிய தனிமங்கள் இணைந்து இச்சேர்மம் உருவாகிறது. ஒரு குறைக்கடத்தியான இச்சேர்மம் அடுக்கிய தேன்கூட்டு கட்டமைப்பில் ஆற்றல் இடைவெளி 2.3 எலக்ட்ரான் வோல்ட்டு உடன் இலித்தியம் பிளாட்டினேட்டு உருவாகிறது. பிளாட்டினம் தனிமத்தை இலித்தியம் கார்பனேட்டுடன் சேர்த்து நேரடியாக கால்சினேற்றம் அதாவது காற்று அல்லது ஆக்சிசனில் 600 பாகை செல்சியசு என்ற உயர்வெப்பநிலைக்கு சூடுபடுத்துவதால் இலித்தியம் பிளாட்டினேட்டு உருவாகிறது. இச்சேர்மத்தை இலித்தியம் அயனி மின்கலத்தில் திறன்மிக்க ஒரு மின்வாயாகப் பயன்படுத்த இயலும். இருப்பினும் பிளாட்டினத்தின் அதிக விலை காரணமாக இப்பயன்பாடு குறைக்கப்பட்டு அதற்கு மாற்றாக Li2MnO3 சேர்மத்தைப் பயன்படுத்துகின்றனர்.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:பிளாட்டினம்(IV) சேர்மங்கள்
பகுப்பு:ஆக்சைடுகள்
பகுப்பு:தாண்டல் உலோக ஆக்சி எதிர்மின்னயனிகள்
சங்காய் மான்

**சங்காய் மான்** (Sangai, *Rucervus eldii eldii*) அழிவின் விளிம்பில் அச்சத்துடன் நின்று கொண்டிருக்கும் அழியும் மானினங்களில் ஒன்றாகும். இது முன்மண்டைக்கொம்பு மானினத்தின் (*brow-antlered deer*) உள்ளினமாகும். ருசெர்வசு எல்டி எல்டி என்பது சங்காய் மானின் அறிவியல் பெயராகும். இந்தியாவின் மணிப்பூர் மாநிலத்தில் மட்டுமே இம்மானினம் காணப்படுகிறது. மணிப்பூர் மாநில விலங்காகவும் சங்காய் மான் கருதப்படுகிறது. சதுப்பு நிலப்பகுதியில் கூட்டம் கூடமாக இவை வாழ்கின்றன. மணிப்பூரின் மிகப்பெரிய நன்னீர் ஏரியான லோக்டாக் ஏரியின் வடக்குப்பகுதியில் இருக்கும் கெய்புல் லாம்சோ தேசியப் பூங்காவில் இவை பெரும்பாலும் காணப்படுகின்றன.

## உடலமைப்பு
கண்கவரும்வகையில் முன்மண்டையில் முளைத்து வட்டமாக அமைந்துள்ள கொம்புகளையுடைய பெரிய மான் இது.  இவ்வகை மான்களின் கொம்பு நுனியில் பல கிளைகள் காணப்படும். குளிர்காலத்தில் செம்பழுப்பு நிறத்தில் காணப்படுகின்றன. வெயில்காலத்தில் அது சற்று வெளிறிக்காணப்படும். இவற்றின் குளம்புகள் சரிந்தும் விரிந்தும் அமைந்துள்ளன. அத்துடன் குளம்புமூட்டும், சுவட்டுநகமும் நீளமாக, மயிரின்றி சதுப்பு நிலத்துக்குத் தக்கவாறமைந்துள்ளது.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:மான்கள்
வலையகம் இணைந்த சேமிப்பகம்

**வலையகம் இணைந்த சேமிப்பகம்**(NAS = Network-attached storage) என்பது வேறுபட்ட வன்பொருட்களைக் கொண்ட கணியக்கருவிகளுக்கான தரவுகளை, அக்கருவிகளிடமிருந்து பெற்று, அவை கேட்கப்படும் போது, குறைந்தது இருமடங்கு வேகத்தில் தரம் குறையாமல் அளிக்க வல்ல, வலையகத்தில் இணைக்கப்பட்ட சேமிக்கும் கலன் ஆகும். சேமிப்பு பரப்பு வலையமைப்பு (SAN) என்பதும், இதுவும் ஒன்றல்ல. ஒரு இணைய வழங்கியை விட கோப்புகளைத் தருவதிலும், பெறுவதிலும், அளிப்பதிலும் பாதுகாப்பும், விரைவுத் தன்மையும் இத்தகைய சேமிக்கும் கலன்கள் பெற்றுத் திகழ்வதாகக் கூறப்படுகிறது. இதன் வன்தட்டு இதற்கே உரிய வன்பொருள் தன்மைகளோடும், மென்பொருட்களோடும் செயற்படுகிறது. அதனால் இதன் திறனும், மின்சாரமும், ஆயுளும் மேலோங்கி இருக்கின்றன.  NAS எதிர் SAN: NAS கோப்பு பயன்பாடு எல்லைகள் அற்றது. SAN பயன்பாட்டு எல்லைகள் உடையது.NAS என்பதன் இயக்குதளம் பெறும் கணினையைப் பொறுத்து வேறுபடலாம். SAN என்பதன் இயக்குதளம் மாறுவதில்லை. எனவே, இத்தகைய சேமிப்புகலன்களை தொழினுட்ப வல்லுனர்கள் பரிந்துரைக்கிறார்கள்.

## சிறந்த லினக்சு வழங்கல்கள்
லினக்சில், இத்தகைய கோப்பு மேலாண்மையை வழங்கும், சிறந்த வலையகம் இணைந்த சேமிப்பகங்கள் என நான்கினைக் கூறலாம்.
#அமெகி (Amahi)
#ஓபன்மீடியாவால்ட்டு (OpenMediaVault)
#இராக்சுடோர்(Rockstor)
#ஓபன்ஃபைலர் (Openfiler)
பெருந்தரவுகள் வளர்ந்து வரும் இச்சூழலில், இத்தகைய வன்பொருட்கள் மிக முக்கியபங்கையும், பாதுகாப்பையும் வழங்குகின்றன.

## மேற்கோள்கள்

பகுப்பு:வன்பொருட்கள்
பகுப்பு:இணைய நெறிமுறைகள்
திரிபுரா சட்டமன்றத் தேர்தல், 2018

**திரிபுரா சட்டமன்றத் தேர்தல், 2018** (**Tripura Legislative Assembly election, 2018**)  18 பிப்ரவரி 2018 அன்று மொத்தமுள்ள 60 சட்டமன்றத் தொகுதிகளில், 59 தொகுதிகளுக்கு மட்டும் தேர்தல் நடைபெற்றது. சாரிலம் தொகுதியில் இந்திய பொதுவுடமைக் கட்சி (மார்க்சிஸ்ட்) வேட்பாளர் 12 மார்ச் 2018 இறந்த காரணத்தினால் அத்தொகுதியின் தேர்தல் ஒத்தி வைக்கப்பட்டுள்ளது. வாக்கு எண்ணிக்கை 3 மார்ச் 2018 அன்று துவங்கியது.

இத்தேர்தலில் பாரதிய ஜனதா கட்சி அறுதிப் பெரும்பான்மையான தொகுதிகளில் வென்று, திரிபுரா மாநிலத்தில் முதன்முறையாக அரசு அமைக்க உள்ளது.

## பின்னணி
திரிபுரா  மாநிலச் சட்டப் பேரவையின் பதவிக் காலம் 6 மார்ச் 2018ல் முடிவடைகிறது.மாணிக் சர்க்கார் தலைமையிலான  திரிபுரா இடதுசாரி முன்னணி  அரசு, திரிபுரா மாநிலத்தை 1998 முதல் ஆட்சி செய்கிறது.

## தேர்தல் அட்டவணை
இந்தியத் தேர்தல் ஆணையம், திரிபுரா மாநிலச் சட்டப் பேரவைத் தேர்தல் 18 பிப்ரவரி 2018 அன்றும், வாக்கு எண்ணிக்கை 3 மார்ச் 2018 அன்றும் நடைபெறும் என அறிவித்தது.

### வாக்குப் பதிவில் மாற்றங்கள்
திரிபுரா தேர்தலில் முதன்முறையாக, வாக்காளர்கள் தாங்கள் யாருக்கு வாக்களித்தோம் என்பதை அறிந்து  கொள்ளும் வகையில், மின் வாக்களிப்பு இயந்திரத்தில்,
வாக்காளர் சரிபார்க்கும் காகித தணிக்கை சோதனை கருவி அறிமுகப்படுத்தப்பட்டது. 

18 பிப்ரவரி 2018 அன்று ஒரே கட்டமாக நடைபெற்ற தேர்தலில், 89.8% வாக்குகள் பதிவானது.

## போட்டியிட்ட அரசியல் கட்சிகள் மற்றும் சுயேட்சைகள்
திரிபுரா சட்டமன்றத்தின் 60 தொகுதிகளுக்கு 297 வேட்பாளர்கள் போட்டியிட்டனர்.

## தேர்தல் முடிவுகள்
பாரதிய ஜனதா கட்சி தலைமையிலான ஐக்கிய முற்போக்குக் கூட்டணி அறுதிப் பெரும்பான்மையான தொகுதிகளில் வென்று திரிபுரா மாநிலத்தின் அடுத்த முதலமைச்சராக  பிப்லப் குமார் தேவ் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*Tripura Election
*Election Commission of India 

பகுப்பு:திரிபுராவில் அரசியல்
*
பகுப்பு:2018 தேர்தல்கள்
(2,4,6- டிரைமெத்தில்பீனைல்) தங்கம்

**(2,4,6- டிரைமெத்தில்பீனைல்) தங்கம்** (*(2,4,6-Trimethylphenyl)gold*) என்பது Au5C45H55 என்ற மூலக்கூற்று வாய்ப்பாடு கொண்ட ஒரு கனிம வேதியியல்சேர்மமாகும். இரண்டு தங்க அணுக்களுக்கு இடையில் ஓர் அரைல் கார்பன் பாலமாகச் செயல்படும் வகை சேர்மங்களின் சிறப்புத் தொகுதியில் இச்சேர்மம் ஓர் உறுப்பினராகும். குளோரிடோ கார்பனைல் தங்கத்துடன் (Au(CO)Cl) மெசிட்டைல் கிரிக்னார்டு வினைபுரிவதால் (2,4,6- டிரைமெத்தில்பீனைல்) தங்கம் உருவாகிறது. சுழல் ஐமம் கட்டமைப்பில் இது படிகமாகிறது. 

## மேற்கோள்கள்

பகுப்பு:தங்கம்(I) சேர்மங்கள்
பகுப்பு:கரிம உலோக சேர்மங்கள்
பகுப்பு:அரோமாட்டிக் சேர்மங்கள்
நாகாலாந்து சட்டமன்றத் தேர்தல், 2018

**நாகாலாந்து சட்டமன்றத் தேர்தல், 2018** (*Nagaland Legislative Assembly election, 2018*) 27 பிப்ரவரி 2018 அன்று நடைபெற்றது. இம்மாநிலச் சட்டப் பேரவையின்  60 உறுப்பினர்களுக்கான தேர்தலில், வடக்கு அங்காமி II சட்டமன்றத் தொகுதியிலிருந்து நைபியு ரியோ போட்டியின்றி தேர்ந்தெடுக்கப்பட்டதால், 59 தொகுதிகளுக்கு மட்டுமே தேர்தல் நடைபெற்றது. வாக்கு எண்ணிக்கை 3 மார்ச் 2018 அன்று நடைபெற்றது.

## பின்னணி
நாகாலாந்து சட்டமன்றத்தின் பதவிக்காலம் 13 மார்ச் 2018 அன்றுடன் முடிய உள்ளததால் இத்தேர்தல் நடைபெறுகிறது. 
22 சனவரி 2018ல் நாகாலாந்து  முன்னாள் முதலமைச்சர் *கே. எல். சிசி*  12 முன்னாள் சட்டமன்ற உறுப்பினர்களுடன் பாரதிய ஜனதா கட்சியில் இணைந்தார்.

11 அரசியல் கட்சிகள் தேர்தலை தள்ளி வைக்கக் கோரி அறிக்கை வெளியிட்டன.

தேர்தலுக்கு முன்னர் பாரதிய ஜனதா கட்சியின் தலைமையிலான தேசிய முற்போக்கு கூட்டணி, நாகலாந்தை ஆளும் நாகாலாந்து மக்கள் முன்னணியுடன் தங்களது கூட்டணியை முறித்துக் கொண்டது. 
 
அதற்கு பதிலாக நைபியு ரியோ தலைமையிலான தேசிய ஜனநாயக முன்னேற்றக் கட்சியுடன், பாரதிய ஜனதா கட்சி கூட்டணி வைத்துக் கொண்டது.

## தேர்தல் முடிவுகள்
3 மார்ச் 2018 அன்று வாக்குகள் எண்ணப்பட்டது. இத்தேர்தலில் எந்த கூட்டணியும் அறுதிப் பெரும்பான்மை இடங்களை பெற இயலவில்லை. தேசிய ஜனநாயக முற்போக்குக் கட்சியின் வேட்பாளர் நைபியு ரியோ **வடக்கு அங்காமி II**  தொகுதியில் போட்டியின்றி தேர்ந்தெடுக்கப்பட்டார். 

## ஆட்சி அமைத்தல்
பாரதிய ஜனதா கட்சியின் கூட்டணிக் கட்சியான தேசியவாத ஜனநாயக முற்போக்கு கட்சியின் தலைவர் நைபியு ரியோ  தலைமையில் நாகாலாந்தில் ஆட்சி அமைக்க உரிமை கோரும் கடிதத்தையும், தங்களுக்கு ஆதரவாக உள்ள 32  சட்டமன்ற உறுப்பினர்களின் பட்டியலை ஆளுநர்  பி.பி. ஆச்சார்யாவிடம்  ஒப்படைத்தார். 

## மேற்கோள்கள்

## வெளி இணைப்புகள்
*Election Commission of India 
பகுப்பு:நாகாலாந்தில் அரசியல்
*
பகுப்பு:2018 தேர்தல்கள்
அமித் பார்கவ்

**அமித் பார்கவ்** ஓர் இந்தியத் திரைப்பட நடிகர் மற்றும் தொலைக்காட்சி நடிகர் ஆவார். தமிழ், கன்னடம், இந்தி மொழித் திரைப்படங்களில் நடித்து வருகிறார். கன்னடத்தில் ஒளிபரப்பான *சீதை* தொலைக்காட்சித் தொடரில் ஏற்ற இராமர் வேடத்தின் வாயிலாக புகழ்பெற்றார். அபிசேக் வர்மன் இயக்கிய*2 ஸ்டேட்ஸ்* திரைப்படத்தில் சிறிய வேடத்தில் நடித்துள்ளார். *[[கல்யாணம் முதல் காதல் வரை]]* தொலைக்காட்சித் தொடரில் *அர்ஜுன்* என்ற வேடத்தில் நடித்துள்ளார். தமிழில், என்னை அறிந்தால் (2015), மிருதன் (2016) உள்ளிட்ட திரைப்படங்களில் துணை வேடங்களில் நடித்துள்ளார். இவர் தமிழ், கன்னட மொழித் திரைப்படங்களில் பின்னணிக் குரல் கொடுப்பவராகவும் பணியாற்றியுள்ளார்.

## வாழ்க்கைக் குறிப்பு
## திரைப்பட விபரம்
### தொலைக்காட்சித் தொடர்கள்

### நடித்த திரைப்படங்கள்

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகர்கள்
பகுப்பு:கன்னடத் தொலைக்காட்சி நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் குரல் நடிகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் தொலைக்காட்சி தொகுப்பாளர்கள்
பிசு(வளைய ஆக்டாடையீன்) நிக்கல்

**பிசு(வளைய ஆக்டாடையீன்) நிக்கல் (0)** (Bis(cyclooctadiene)nickel(0)) என்பது Ni(C8H12)2 என்ற மூலக்கூற்று வாய்ப்பாடு கொண்ட கரிம உலோக சேர்மமாகும். காற்றினாலும் பாதிக்கப்படும் இச்சேர்மம் மஞ்சள் நிறத் திண்மமாகக் காணப்படுகிறது. வேதித் தொகுப்பு வினைகளில் பயன்படும் Ni(0) வை வழங்கக்கூடிய பொதுவான ஆதார மூலமாக பிசு(வளைய ஆக்டாடையீன்) நிக்கல் கருதப்படுகிறது. 

Ni(cod)2, எனச் சுருக்கக் குறியீடாக குறிக்கப்படும் இச்சேர்மம் டயாகாந்த ஒருங்கிணைவு அணைவுடன் நான்முக நிக்கல்(0) வாக தோன்றுகிறது. இந்த ஒருங்கினைப்புடன் 1,5-வளைய ஆக்டாடையீன் ஈந்தணைவிகள்  ஆல்க்கீன் தொகுதிகளுடன் பிணைந்துள்ளன. நிரிலி நிக்கல்(II) அசிட்டைலசிட்டோனேட்டை டையொலிபீன் முன்னிலையிலொடுக்கம் செய்து இந்த அணைவுச் சேர்மத்தை தயாரிக்கிறார்கள்.

:1/3 [Ni3(acac)6]  +  2 cod  +  2 AlEt<sub>3</sub>  →  Ni(cod)2  +  2 acacAlEt2  +  C2H6  +  C2H4.

பென்சீன் மற்றும் THF இல் பிசு(வளைய ஆக்டாடையீன்) நிக்கல் (0) மிதமாகக் கரைகிறது. பிசு(வளைய ஆக்டாடையீன்) ஈந்தணைவிகள் பாசுப்பீன், பாசுபைட்டு மற்றும் ஐசோசயனைடுகளால் எளிமையாக இடப்பெயர்ச்சி செய்யப்படுகின்றன. 

## மேற்கோள்கள்

பகுப்பு:கரிமநிக்கல் சேர்மங்கள்
பகுப்பு:வளைய ஆக்டாடையீன் சேர்மங்கள்
ஓபன்மீடியாவால்ட்டு

**ஓபன்மீடியாவால்ட்டு**(OpenMediaVault/OMV) என்பது வலையகம் இணைந்த சேமிப்பகங்களில் ஒன்றாகும்.  இது கட்டற்ற மென்பொருட்களால்  கட்டமைக்கப் பட்டுள்ளது. இதனை வோல்கர் தீய்லே(Volker Theile) என்பவர் 2009 ஆம் ஆண்டு கட்டமைத்தார். இதன் இயக்குதளம் டெபியன் ஆகும். இது குனூ பொதுமக்கள் உரிமத்தின் கீழ் அளிக்கப்பட்டுள்ளது.

## மேற்கோள்கள்

பகுப்பு:கட்டற்ற மென்பொருட்கள்
வைதேகி பரசுராமி

**வைதேகிபரசுராமி ** சட்டத்தில் பட்டம் பெற்ற இந்திய நடிகை ஆவார். அவர் மும்பை, மகாராஷ்டிரா, இந்தியாவில் பிப்ரவரி 1, 1992 அன்று பிறந்தார். வைதேகி பரசுராமி முக்கியமாக மராத்தி மற்றும் பாலிவுட் திரைப்படங்களில் நடித்து வருகிறார் .மராத்தி திரைப்படமான 'வேட் லாவி ஜீவா' (2010) திரைப்படத்தின் மூலம் திரை உலகிற்கு அறிமுகம் ஆனார் .

## பிறப்பும் ,இளமை பருவமும்

அவர் மகாராஷ்ட்ரா, மும்பையில் பிறந்தார். அவரது தந்தையார் வைபவ் பரசுராமி, வழக்கறிஞர் மற்றும் தாய் சுனந்த பரசுராமி, வழக்கறிஞர் . அவருக்கு ஒரு சகோதரர், விகரன்  பரசுராமி, அவரும் வழக்கறிஞர் ஆவார்.

## கல்வி
மும்பையில் உள்ள ஐ .ஈ .எஸ் .பத்மகர் தம்தரே ஆங்கில நடுத்தர முதன்மை பள்ளி யில் ஆரம்ப கல்வியையும்,  சுலு குருஜி ஆங்கிலம் நடுத்தர பாடசாலையில் இரண்டாம்நிலைப் பள்ளிப் படிப்பைப் படித்தார். மும்பை வர்த்தக மற்றும் பொருளாதாரம், ராம்நிராஜன் ஆனந்திலால் போடார் கல்லூரியில் இளங்கலை பட்டப்படிப்பில் பட்டம் பெற்றார். சட்டப் படிப்புகளுக்கு அவர் மும்பையில் புதிய சட்டக் கல்லூரியில் சேர்ந்து சட்ட படிப்பை முடித்தார். 
மேலும் இவர் பயிற்சி பெற்ற பாரம்பரிய கதக் நடனக் கலைஞரும் ஆவார்.
## சினிமா வாழ்க்கை

மகேஷ் மஞ்ச்ரேக்கர் இயக்கிய  கோகனஸ்தா திரைப்படத்தில் அவர் அறிமுகம் ஆனார் . பின்னர் அவர் விருந்தவன் படத்தில் நடித்தார் .வைதேகி  பரசுராமி ஒரு மராத்தி நடிகை ஆவார் . அவர் ஹிந்தி படமான வஜிரில் அமிதாப் பச்சனுடன் இணைந்து பணியாற்றுகிறார்.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
கனிஷ்கரின் தூபி

**கனிஷ்கரின் தூபி** (**Kanishka stupa**) ()  குசானப் பேரரசர் கனிஷ்கர் கிபி 150 - 200ல், தற்கால பாக்கிஸ்தானின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் பௌத்த தூபியை நிறுவினார்.  13 தளங்களுடன், 400 அடி உயரத்துடன் கட்டப்பட்ட இத்தூபி, தற்போது உருக்குலைந்து காணப்படுகிறது.

கிபி 300ல்  வெள்ளை ஹூணர்களால் இந்நகரம் முற்றுகையிடப்பட்ட போது, இடிக்கப்பட்ட இத்தூபி  மீண்டும் கட்டப்பட்டது. கருங்கலில் வடித்த இத்தூபி பண்டைய பௌத்த நினைவுச் சின்னங்களில் புகழ் பெற்றதாகும். சிதைந்த இத்தூபிக்கு அருகில் அகழாய்வு செய்த போது, அழகிய செப்புப் பேழையும், அதனுள் இருந்த மூன்று உடைந்த எலும்புத் துண்டுகளையும் கண்டெடுத்தனர். அச்செப்புப் பேழைக்கு  கனிஷ்கர் பேழை எனப்பெயரிடப்பட்டது. 

கனிஷ்கர் பேழையில் இருந்த கௌதம புத்தரின் மூன்று உடைந்த எலும்புத்துண்டுகள் ,  மியான்மர் நாட்டின் மண்டலை நகரத்தின் மண்டலை மலைப்பகுதியில் உள்ள ஒரு பௌத்த விகாரையில் வைக்கப்பட்டுள்ளது. 

### இயற்கைய அழிவுகள்
கிபி ஆறாம் நூற்றாண்டின் சீன பௌத்த அறிஞரும், யாத்திரிகருமான யுவான் சுவாங், தமது பயணக் குறிப்பில், இத்தூபி மூன்று முறை இடி தாக்கப்பட்டு, சிதைந்து, மீண்டும் எழுப்பட்டது எனக் குறிப்பிடுகிறார். 

## அகழாய்வு
1908 - 1909ல் பிரித்தானிய தொல்லியல் அறிஞர் டேவிட் பிரய்னார்டு ஸ்பூனர் என்பவர் தலைமையில் இத்தூபி அமைந்த இடத்தில் அகழாய்வு செய்த போது, கனிஷ்கர் பேழையும், அதனுள் கௌதம புத்தரின் மூன்று உடைந்த எலும்புத் துண்டுகளையும் கண்டெடுத்தார்.  கனிஷ்கர் பேழையிலிருந்த கௌதம புத்தரின் மூன்று எலும்புத்துண்டுகள்,  மண்டலை நகரத்தின் மலைப்பகுதியில் உள்ள ஒரு பௌத்த விகாரையில்  வைக்கப்பட்டுள்ளது. தற்போது கனிஷ்கர் பேழை,  பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. 

## கனிஷ்கர் தூபியின் தற்போதைய நிலை

 
175 அடி உயரம் கொண்ட இத்தூபியின் உச்சியை அடைய படிக்கட்டுகளுடன் இருந்தது.   தற்போது இத்தூபி முற்றிலும் சிதைந்த நிலையில் உள்ளது. இத்தொல்லியல் களம் பாதுகாக்கப்பட்ட பகுதியாக அறிவிக்கப்படவில்லை. 2011ல் தூபி இருந்த இடத்தை மீண்டும் உறுதி செய்யப்பட்டது. இத்தூபியின் எஞ்சிய பகுதிகள், பழைய பெஷாவர் நகரத்தின் அகுனாபாத்தில் உள்ளது. 

## இதனையும் காண்க
* பீமரன் பேழை
* கனிஷ்கர் பேழை
* பீமரன் தூபி
* ஹட்டா
* பாக்ராம்
* தர்மராஜிக தூபி

## மேற்கோள்கள்

## மேலும் படிக்க
* D’Ancona, Mirella Levi. (1949): "Is the Kaniṣka Reliquary a work from Mathurā?" *Art Bulletin*, Vol. 31, No. 4 (Dec., 1949), pp.&nbsp;321–323.
* Dobbins, K. Walton. (1971): *The Stūpa and Vihāra of Kanishka I.* The Asiatic Society of Bengal Monograph Series, Vol. XVIII. Calcutta.
* Dobbins, K. Walton (1968): "Two Gandhāran Reliquaries." *East and West*, 18, 1968, pp.&nbsp;151–165.
* Hargreaves, H. (1910–11): "Excavations at Shāh-jī-kī Ḍhērī." *Archaeological Survey of India*, pp.&nbsp;25–32.  
* Spooner, D. B. (1908-9): "Excavations at Shāh-ji-Dherī." *Archaeological Survey of India*, pp.&nbsp;38–59.

பகுப்பு:பௌத்த கட்டிடங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:கைபர் பக்துன்வா மாகாணம்
பகுப்பு:பாகிஸ்தானில் உள்ள பௌத்த கட்டிடங்கள்
சோனா தொழினுட்பக் கல்லூரி

**சோனா தொழினுட்பக் கல்லூரி** (*Sona College of Technology*) என்பது சேலத்தில் செயல்படும் அண்ணா பல்கலைக்கழகத்தின் இணைவு பெற்றக்கல்லூரியாகும்.  1997இல் தொடங்கப்பட்ட இக்கல்லூரி 2012ஆம் ஆண்டில் தன்னாட்சி நிலையைப்பெற்றது. இக்கல்லூரி அகில இந்திய தொழிற்நுட்ப கல்விமன்றத்தின் ஒப்புதலுடன் இயங்கி வருகின்றது.

## சேர்க்கை
நிறுவனத்தின் வழிகாட்டுதல்களின்படி சோனா தொழில்நுட்பக் கல்லூரியால் அமைக்கப்பட்ட தேர்வுக் குழு இந்தத் திட்டத்தின் கீழ் வேட்பாளர்களைத் தேர்ந்தெடுக்கும். தேர்வு முற்றிலும் தற்காலிகமானது மற்றும் எப்போதும் அண்ணா பல்கலைக்கழகம் / தொழில்நுட்ப கல்வி இயக்குநரகம் (DoTE) உறுதிப்படுத்தலுக்கு உட்பட்டது. சென்னை. ME / MTECH / MBA / MCA ஆகிய டிகிரி சேர்க்கைகள் அண்ணா பல்கலைக்கழகம் மற்றும் கோயம்புத்தூர் அண்ணா பல்கலைக்கழக இணைந்த கல்லூரிகளின் மேலாண்மை சங்கம் நடத்திய நுழைவு (டான்செட் / சிஇடி / கேட் / மேட்) மதிப்பெண்களை அடிப்படையாகக் கொண்டவை.

## துறைகள்
இக்கல்லூரியில் 11 துறைகளில் படிப்புகள் வழங்கப்படுகின்றன.

* இயந்திரப்பொறியியல் துறை
* மின்னணுத்தொடர்பியல் துறை
* மின்னியல், மின்னணுவியல்  துறை
* கணிப்பொறி அறிவியல், பொறியியல் துறை
* தகவல் தொழிற்னுட்பவியல் துறை
* ஃபேஷன் டெக்னாலஜி துறை
* அமைப்பியல் துறை
* கணிதவியல் துறை
* அறிவியல் துறை
* ஆங்கிலவியல் துறை
* மேலாண்மையியல் துறை
* கணிப்பொறி பயன்பாட்டியல் துறை

### சான்றுகள்

## வெளியிணைப்புகள்
*சோனா தொழில் நுட்பவியல் கல்லூரி

பகுப்பு:சேலம் மாவட்டத்திலுள்ள பொறியியல் கல்லூரிகள்
லஷ்மி நாராயண கலை அறிவியல் கல்லூரி, தருமபுரி

**லஷ்மி நாராயண கலை அறிவியல் கல்லூரி, தருமபுரி** 2010ம் ஆண்டு தொடங்கப்பட்டது. இக்கல்லூரி தமிழ்நாட்டில் தருமபுரி மாவட்டம் சேலம் முதன்மைச்சாலையில் அமைந்துள்ளது. இக்கல்லூரி பெரியார் பல்கலைக்கழகத்தின் இணைவு பெற்ற, மகளிர் கல்லூரிகளில் ஒன்றாகும்.

### துறைகள்
இக்கல்லூரியில் பத்து துறைகளின் கீழ் எட்டு இ்ளக்கலை பட்டபடிப்புகளும் ஐந்து முதுகலை நிலை பட்டபடிப்புகளும்  உள்ளன.
*ஆங்கிலம்
*இயற்பியல்
*கணிதம்
*தமிழ்
*தாவரவியல்
*வணிகவியல்
*வேதியியல்
### '''பிற கல்வி நிறுவனம்'''
லஷ்மி நாரயாண பாலிக் டெக்னிக் கல்லூரி

### '''தொடர்புக்கு'''
லஷ்மி நாரயாண கலை அறிவியல் கல்லூரி
தருமபுரி
தமிழ்நாடு
636705
பகுப்பு
*இந்தியா கல்லூரிகள்
*தமிழக கல்லூரிகள்
*தருமபுரி மாவட்ட 
கல்லூரிகள்
*பெரியார் பல்கலைக்கழக கல்லூரிகள்

## சான்றுகள்

பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
விவேக் பிரசன்னா

**விவேக் பிரசன்னா (Vivek Prasanna) ** ஒரு இந்திய திரைப்பட நடிகராவார். இவர் தமிழ் மொழித் திரைப்படங்களில் துணை கதாபாத்திரங்களில் நடிக்கிறார்.

## நடிப்புலகில் பயணம்
தொலைக்காட்சித் தொடர்களில் பலவற்றில் நடித்த பிறகு விஜய் சேதுபதி நடித்து அருண் குமாரின் காவல்துறைப் பின்னணிக் கதையைக் கொண்ட சேதுபதி திரைப்படத்தின் மூலம் திரையுலகில் அறிமுகமானார்.  இந்தியாகில்ட்ஸ் தனது விமர்சனத்தில் இவரை அடியாள் கதாபாத்திரத்துக்குச் சரியாகப் பொருந்தமானவர் எனக் குறிப்பிட்டிருந்தது.

2017 ஆம் ஆண்டு, விவேக் பிரசன்னாவுக்கு தொடர்ச்சியாக தமிழ்த் திரைப்படங்களில் துணைக் கதாபாத்திரங்களில் நடிக்கும் வாய்ப்பைத் தந்து திருப்பு முனை ஆண்டாக அமைந்தது. விக்ரம் வேதாவில் போதைப்பொருள் தாதா இரவியாக, பீச்சாங்கை படத்தில் அரசியல்வாதியாக என சரியான கதாபாத்திரங்களில் தொடர்ந்து நடித்தார். மேயாத மான் திரைப்படத்தில் இரண்டாம் நிலை துணைக் கதாபாத்திரத்தில் தோன்றி வினோத் என்ற பாத்திரப்படைப்பில் சிறப்பாக நடித்தமைக்கான நல்ல விமர்சனங்களையும் பெற்றார்.

## திரைப்பட வரிசை

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டினர்
பகுப்பு:தமிழ் நகைச்சுவை நடிகர்கள்
பகுப்பு:1986 பிறப்புகள்
கனிஷ்கர் பேழை

**கனிஷ்கர் பேழை** (**Kanishka casket**) குசானப் பேரரசர் கனிஷ்கர்,  தற்கால பாகிஸ்தானின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் நிறுவிய கனிஷ்கரின் தூபி இருந்த இடத்தில்,   
 1908 - 1909களில் அகழ்வாராய்ச்சி செய்த போது பௌத்தச் சின்னங்கள் கொண்ட  அழகிய  செப்புப் பேழை கிடைத்தது. அதற்கு **கனிஷ்கர் பேழை** எனப்பெயரிடப்பட்டது. பௌத்த நினைவுச் சின்னங்கள் கொண்ட இப்பேழை பேரரசர் கனிஷ்கரின் ஆட்சிக் காலத்தில் கிபி 127ல் உருவாக்கப்பட்டது.

## வரலாறு & விளக்கம்
1908 - 1909ல் பிரித்தானிய தொல்லியல் அறிஞர் டேவிட் பிரய்னார்டு ஸ்பூனர் என்பவர் தலைமையில், கனிஷ்கரின் தூபி அமைந்த இடத்தில் அகழாய்வு செய்த போது, கனிஷ்கரின் செப்புப்  பேழையும், அதனுள் இருந்த கௌதம புத்தரின் மூன்று உடைந்த எலும்புத் துண்டுகளையும் கண்டெடுத்தார்.

கனிஷ்கரின் பேழையின் மேற்புறத்தில் இந்திரன், கௌதம புத்தர் (நடுவில்) மற்றும் பிரம்மா உருவங்களும், அடிப்புறத்தில் பாரசீக சமய சந்திரன் மற்றும் சூரிய தேவர்களுக்கு நடுவில் கனிஷ்கரின் உருவம், பறக்கும் அன்னம், போதிசத்துவர்கள் மற்றும் தேவதைகளின் உருவங்களுடன் இப்பேழை வடிவமைக்கப்பட்டுள்ளது.

பேழையில் இருந்த கௌதம புத்தரின் மூன்று புனித எலும்புத் துண்டுகள் மட்டும், மியான்மர் நாட்டின், மண்டலை நகரத்தின் மலைப்பகுதியில் உள்ள ஒரு பௌத்த விகாரையில் பௌத்தர்களின் வணக்கத்திற்கு  வைக்கப்பட்டுள்ளது.கனிஷ்கரின் பேழையில் காந்தாரி எழுத்தில் குறிப்புகள் உள்ளது. 

கனிஷ்கர் பேழை தற்போது பெசாவர் அருங்காட்சியக்தில் உள்ளது. இதன் பிரதி ஒன்று பிரித்தானிய அருங்காட்சியகத்தில் உள்ளது.

பேழையின் மூடிப் பகுதியில் கௌதம புத்தரை வணங்கும் நிலையில்  பிரம்மாவும், இந்திரனின் உருவங்கள் பொறிக்கப்பட்டுள்ளது. பேழையின் மூடியின் ஓரத்தில் பறக்கும் அன்னப் பறவைகளுடன் உள்ளது.   மேலும் பேழையின் மறு பக்கத்தில் அமர்ந்த நிலையில் இருக்கும் புத்தருக்கு அருகில் போதிசத்துவர்கள் மற்றும் தேவதைகளின் உருவங்களும் பொறிக்கப்பட்டுள்ளது.  பேழையின் தேவதைகள் மற்றும் மலர்மாலை கிரேக்க ஹெலனியக் கலை வடிவில் பொறிக்கப்பட்டுள்ளது. 

## படக்காட்சிகள்
கனிஷ்கரின் பேழை தொடர்பான உலோகச் சிற்பங்கள்

Image:TrilogyDetail.JPG| கனிஷ்கர் பேழை மூடி மீது  இந்திரன், கௌதம புத்தர் (நடுவில்), பிரம்மாவின் உலோகச் சிற்பங்கள்
Image:KanishkaDetail.JPG|கனிஷ்கரின் பேழையின் அடிப்புறத்தில் சூரியன் மற்றும் சந்திரன் நடுவில் கனிஷ்கர் செப்புத் திருமேனிகள்
Image:GooseDetail.JPG|கனிஷ்கர் பேழையின் அடிப்புறத்தில் பறக்கும் புனித அன்னம்
Image:Buddha relics.JPG|கனிஷ்கரின் தூபியில் கிடைத்த பௌத்த தொல்பொருட்கள், தற்போது மியான்மர் நாட்டின் மண்டலை மலை விகாரையில் உள்ளது. 


## இதனையும் காண்க
*   கனிஷ்கரின் தூபி
* பீமரன் பேழை
* காந்தாரத்தின் இருக்கும் புத்தர்

## அடிக்குறிப்புகள்

## மேற்கோள்கள்
*Baums, Stefan. 2012. “Catalog and Revised Texts and Translations of Gandharan Reliquary Inscriptions.” In: David Jongeward, Elizabeth Errington, Richard Salomon and Stefan Baums, *Gandharan Buddhist Reliquaries*, p. 246, Seattle: Early Buddhist Manuscripts Project (Gandharan Studies, Volume 1).
*Baums, Stefan, and Andrew Glass. 2002– . ''Catalog of Gāndhārī Texts'', no. CKI 145 

## வெளி இணைப்புகள்

*கனிஷ்கர் பேழையின் புகைப்படம்

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:பௌத்த சிற்பங்கள்
பகுப்பு:பௌத்த நினைவுச் சின்னங்கள்
பகுப்பு:தொல்பொருட்கள்
பகுப்பு:கைபர் பக்துன்வா மாகாணம்